ગાંધીનગર, 8 જાન્યુઆરી : ગુજરાતના પાટનગર ગાંધીનગર ખાતે બુધવારે કેન્દ્રીય વિદેશ મંત્રી સુષમા સ્વરાજે દીપ પ્રાગટ્ય કરીને પ્રવાસી ભારતીય દિવસનું ઉદઘાટન કર્યું હતું. આ પ્રસંગે સુષમા સ્વરાજે વિદેશમાં વસતા ભારતીયોને દેશના નિર્માણ માટે સહયોગ આપવાની હાકલ કરી હતી. સુષમા સ્‍વરાજે ભારતને 'એક ભારત-શ્રેષ્‍ઠ ભારત' બનાવવા વિશ્વભરમાંથી પધારેલા બિન નિવાસી ભારતીયો(NRI)ને આહ્‍વાન કરતા જણાવ્‍યું હતું કે, બિન નિવાસી ભારતીયોના પૂર્વજો આ ધરતીના છે. તેમની પરંપરાઓ પણ ભારતીય સંસ્‍કૃતિ સાથે સંકળાયેલી છે, કમ, કનેક્‍ટ, સેલિબ્રેટ ઍન્‍ડ કોન્‍ટ્રીબ્‍યુટ ફૉર ધ કન્‍ટ્રી, તેવી હાકલ કરી છે.